Medaljen er i sølvfarget metall og bærer Den vesteuropeiske unions emblem på forsiden, det vil si organisasjonens initialer på engelsk «WEU» satt horisontalt og på fransk «UEO» vertikalt, slik at bokstaven E deles. Bokstavene er omgitt av ti femtaggede stjerner, satt i en bue langs ytterkanten. Medaljen er opphengt i et blått bånd med en gul midtstripe. Båndet er utstyrt med en båndspenne med innskriften «ALBANIA».